ΑΠΟΦΑΣΕΙΣ
Αριθμ. απόφ. 8/101/18-1-2024
Τροποποίηση του Εσωτερικού Κανονισμού λειτουργίας του Εργαστηρίου Γενετικής του Λει-
τουργικού - Κλινικοεργαστηριακού Τομέα, του
Τμήματος Ιατρικής της Σχολής Επιστημών Υγείας του Δ.Π.Θ. (ΘΕΜΑ Β4 - Διοικητικά).
Η ΣΥΓΚΛΗΤΟΣ
ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ
Αφού έλαβε υπόψη:
1. Την υπό στοιχεία ΔΠΘ/ΤΙΑΤΡ/22437/2297/21-12-2023
απόφαση του Τμήματος Ιατρικής της Σχολής Επιστημών
Υγείας του Δ.Π.Θ., που αφορά στην τροποποίηση του
Εσωτερικού Κανονισμού του Εργαστηρίου Γενετικής
του Λειτουργικού - Κλινικοεργαστηριακού Τομέα του
Τμήματος Ιατρικής του Δ.Π.Θ.
2. Την υπό στοιχεία ΔΠΘ/ΔΔΚ/ΤΔΑ/23564/2602/721/101-2024 (ΔΠΘ/ΑΔΥΚΔ/ΣΥΓΚ/25215/1261/415/10-1-2024)
εισήγηση της Διεύθυνσης Διοικητικού του Δ.Π.Θ, που
αφορά στο παραπάνω θέμα.
3. Το υπό στοιχεία ΔΠΘ/ΤΙΑΤΡ/22437/2297/18-12-2023
έγγραφο του Καθηγητή Θεόδωρου Λιαλιάρη.
4. Τις διατάξεις των άρθρων 46, 47, 48, 49 και 59 του
ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργι-
κότητας και της σύνδεσης των Α.Ε.Ι. με την κοινωνία και
λοιπές διατάξεις» (Α’141).
5. Τις διατάξεις του π.δ. 459/1987 (Α’215), με το οποίο
ιδρύθηκε στον Λειτουργικό - Κλινικοεργαστηριακό Τομέα, το Εργαστήριο Γενετικής.
6. Την υπό στοιχεία 52193/Β1/21-5-2007 (Β’  852)
υπουργική απόφαση με την οποία εγκρίθηκε ο Εσωτερικός Κανονισμός λειτουργίας μεταξύ των άλλων και του
Εργαστηρίου Γενετικής.
7. Την υπό στοιχεία Υ4α/29261/03 (Β’750) υπουργική
απόφαση που αφορά στην εγκατάσταση του Εργαστηρίου Γενετικής στο Πανεπιστημιακό Γενικό Νοσοκομείο
Αλεξανδρούπολης.
8. Την υπό στοιχεία ΔΠΘ/ΣΥΓΚ/28036/1162/20-1-2023
(Β’540) απόφαση της Συγκλήτου του Δ.Π.Θ., σχετική με
την έγκριση Πρότυπου Εσωτερικού Κανονισμού Λειτουργίας των Πανεπιστημιακών Εργαστηρίων του Δ.Π.Θ.,
9. Το γεγονός ότι από την παρούσα απόφαση δεν
προκαλείται δαπάνη στον Κρατικό Προϋπολογισμό,
αποφάσισε να εγκρίνει την τροποποίηση του Εσωτερικού Κανονισμού λειτουργίας του Εργαστηρίου Γενετικής
του Λειτουργικού - Κλινικοεργαστηριακού Τομέα, του
Τμήματος Ιατρικής του Δ.Π.Θ., ως εξής:
Άρθρο 1
Γνωστικό Αντικείμενο
Το Εργαστήριο Γενετικής του Τμήματος Ιατρικής, του
Δημοκρίτειου Πανεπιστημίου Θράκης, που ιδρύθηκε με
το π.δ. 459/1987 και έχει κατανεμηθεί στο Λειτουργικό Κλινικοεργαστηριακό Τομέα, καλύπτει την προαγωγή
της βασικής, θεωρητικής και εφαρμοσμένης έρευνας
σε θέματα κλασικής, μοριακής και κλινικής γενετικής, σε
σχέση με ασθένειες ή σύνδρομα, αλλά και την εφαρμογή
της φωτονικής μικροσκοπίας και μικροσκοπίας φθορισμού και των ειδικών λογισμικών ανάλυσης κλασικών
και μοριακών καρυοτύπων, της ανοσοϊστοχημείας, του
ανοσοφθορισμού, των μοριακών αναλυτών, της μοριακής ανάλυσης DNA και άλλων μεθοδολογιών, έχει δε
ως σκοπό την κάλυψη εκπαιδευτικών και ερευνητικών
αναγκών σε αντικείμενα σχετικά με:
α) Τη χρήση σύγχρονων βιολογικών και γενετικών θεωριών και πρακτικών, αλλά και κλασικών και μοριακών
τεχνικών και μεθοδολογιών,
β) τη μελέτη κληρονομικότητας, τον έλεγχο μεταλλαξιγένεσης ή και καρκινογένεσης από την επίδραση
διάφορων φυσικών, χημικών, βιολογικών και άλλων
παραγόντων,
γ) τη βιοχημική γενετική, την ανοσογενετική και την
κυτταρογενετική, την επίδραση του περιβάλλοντος στα
γονίδια,
δ) τη μελέτη των γονιδίων και ογκογονιδίων για διαγνωστικούς και θεραπευτικούς σκοπούς καθώς και τον
εκσυγχρονισμό του νοσηλευτικού έργου με την παρεχόμενη προς αυτό εργαστηριακή υποστήριξή του,
ε) την ανάπτυξη νέων τεχνικών, που επιτρέπουν με
τη χρήση απλού οπτικού ή μικροσκοπίου φθορισμού
και αντίθεσης φάσης στη μελέτη της μορφολογίας των
χρωματοσωμάτων και των κυττάρων, αλλά και μοριακών τεχνικών για την ανάλυση του γενετικού υλικού σε
μοριακό επίπεδο,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1073
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1073/15.02.2024
στ) τη διερεύνηση των γενετικών, βιοχημικών και φυσιολογικών μηχανισμών που επιτελούνται στον οργανισμό
και τα κύτταρα και την ταυτόχρονη χρησιμοποίηση των
μηχανισμών αυτών για τη διαλεύκανση της παθογένειας
των νόσων, που αποτελούν την κατάληξη βλαβών στο
DNA και στα κύτταρα γενικότερα,
ζ) τη μελέτη της προγεννητικής και μεταγεννητικής
διαγνωστικής προσέγγισης γενετικών νοσημάτων, με
εφαρμογή σύγχρονων κλασικών και μοριακών γενετικών
τεχνικών και μεθοδολογιών,
η) τη μελέτη των παραγόντων (φυσικών, χημικών,
βιολογικών ή και άλλων) οι οποίοι προκαλούν στο αναπτυσσόμενο έμβρυο και αργότερα στον ανθρώπινο
οργανισμό μεταλλάξεις ή καρκίνους ή άλλες γενετικές
βλάβες, όπου αυτό κρίνεται διαγνωστικά απαραίτητο.
Άρθρο 2
Δραστηριότητες Πανεπιστημιακού Εργαστηρίου
1. To Πανεπιστημιακό Εργαστήριο Γενετικής έχει ως
σκοπό:
α) Την παροχή υπηρεσιών διαγνωστικής διερεύνησης
των περιπτώσεων που αναφέρθηκαν στο άρθρο 1, με
το γνωστικό αντικείμενο του παρόντος κανονισμού και
αντιμετωπίστηκαν σε κλινικές και εργαστήρια του Πανεπιστημιακού Γενικού Νοσοκομείου Αλεξανδρούπολης
(ΠΓΝΑ).
β) Την κάλυψη εκπαιδευτικών και ερευνητικών αναγκών του Τμήματος Ιατρικής αλλά και άλλων Τμημάτων,
όπως του Τμήματος Μοριακής Βιολογίας και Γενετικής
του ΔΠΘ ή άλλων Τμημάτων Σχολών Επιστημών Υγείας,
σε προπτυχιακό και μεταπτυχιακό επίπεδο, σε θέματα
που αφορούν στο γνωστικό αντικείμενο και τη δραστηριότητα του Εργ. Γενετικής, όπως προσδιορίστηκαν στην
αρχή του παρόντος κανονισμού.
γ) Τη διεξαγωγή διδακτορικής και μεταδιδακτορικής
έρευνας στο γνωστικό αντικείμενο που έχει ήδη περιγραφεί.
δ) Τη συνεργασία και αλληλεπίδραση με άλλα ακαδημαϊκά ιδρύματα της ημεδαπής ή της αλλοδαπής, εφόσον
οι επιστημονικοί στόχοι, συμπίπτουν, συμβαδίζουν και
αλληλοσυμπληρώνονται με εκείνους του Εργαστηρίου
γενικότερα.
ε) Τη διοργάνωση επιστημονικών διαλέξεων, ημερίδων, σεμιναρίων, συμποσίων συνεδρίων και άλλων επι-
στημονικών εκδηλώσεων σε θέματα που εμπίπτουν στο
εν λόγω γνωστικό αντικείμενο.
στ) Την εκπαίδευση ιατρών, βιολόγων, γενετιστών ή
άλλων επαγγελματιών υγείας, και τεχνολόγων ιατρικών
και μοριακών εργαστηρίων καθώς και άλλων λειτουργών των κλάδων υγείας και τη συνεχή εκπαίδευση και
επιμόρφωση αυτών.
ζ) Τη διενέργεια κλινικοεργαστηριακών, πειραματικών
και ερευνητικών προγραμμάτων με σκοπό την αναζήτηση νέων τεχνικών και διαγνωστικών μεθόδων, ιδιαίτερα
όταν αυτές βρίσκουν εφαρμογές στην καθοδήγηση της
θεραπείας και της πρόγνωσης.
η) Την ενημέρωση και ευαισθητοποίηση του κοινωνικού συνόλου σε θέματα που αφορούν το συγκεκριμένο
γνωστικό πεδίο, στο πλαίσιο της εν γένει κοινωνικής
προσφοράς.
θ) Την παροχή επιστημονικού και εξειδικευμένου συμβουλευτικού έργου προς τρίτα φυσικά ή νομικά πρόσω-
πα ιδίως με γνωμοδοτήσεις και μελέτες.
ι) Τη διενέργεια διαγνωστικών εξετάσεων ή πράξεων
οι οποίες αποζημιώνονται από τον Εθνικό Οργανισμό
Παροχής Υπηρεσιών Υγείας (Ε.Ο.Π.Υ.Υ.), σύμφωνα με
τον Ενιαίο Κανονισμό Παροχών Υγείας του Ε.Ο.Π.Υ.Υ.
Για τον σκοπό αυτόν συνάπτονται συμβάσεις μεταξύ
του Ε.Ο.Π.Υ.Υ., του Διευθυντή του Εργαστηρίου και του
Ε.Λ.Κ.Ε. του Α.Ε.Ι., που αναλαμβάνει την οικονομική διαχείριση των εσόδων, στις οποίες αναγράφονται το είδος
των εξετάσεων και των πράξεων που αποζημιώνονται με
αναφορά του τίτλου εξέτασης ή πράξης και του κωδικού
αριθμού του Ε.Ο.Π.Υ.Υ., η τιμή αποζημίωσης ανά εξέταση
ή πράξη, καθώς και κάθε άλλη λεπτομέρεια σχετικά με
τις υποχρεώσεις των συμβαλλόμενων μερών,
ια) την παροχή εξειδικευμένων υπηρεσιών προς τρίτα
φυσικά ή νομικά πρόσωπα σύμφωνα με την ισχύουσα
νομοθεσία και τον σκοπό του Ιδρύματος, και ιδίως προς
τους φορείς του δημόσιου τομέα, όπως αυτός οροθετείται σύμφωνα με την περ. α’ της παρ. 1 του άρθρου 14
του ν. 4270/2014,
ιβ) την ανάληψη εκπόνησης ερευνητικών και αναπτυξιακών έργων και προγραμμάτων, την οικονομική διαχεί-
ριση των οποίων αναλαμβάνει ο Ειδικός Λογαριασμός
Κονδυλίων Έρευνας του Ιδρύματος (εφεξής «Ε.Λ.Κ.Ε.»),
καθώς και την οργάνωση και παροχή επιμορφωτικών
προγραμμάτων μέσω του Κέντρου Επιμόρφωσης και
Διά Βίου Μάθησης στα γνωστικά αντικείμενα του πανεπιστημιακού εργαστηρίου,
ιγ) την ανάληψη διεξαγωγής βιομηχανικής έρευνας,
στο πλαίσιο συμφώνου συνεργασίας με επιχειρήσεις ή
βιομηχανίες της ημεδαπής ή αλλοδαπής.
Τα παραπάνω ακολουθούν αναλογικά τις διατάξεις
των παραγράφων 1-5 του άρθρου 59 που αφορούν τις
πανεπιστημιακές κλινικές των ΑΕΙ, καθώς το εργαστήριο
είναι εγκατεστημένο στο ΠΓΝΑ και παρέχει υπηρεσίες
υγείας.
2. Το έργο του Εργαστηρίου διακρίνεται σε εκπαιδευτικό, ερευνητικό και κλινικό/διαγνωστικό. Το εκπαιδευτικό
έργο περιλαμβάνει:
α) Την εκπαίδευση των φοιτητών του Τμήματος Ιατρικής ΔΠΘ και του Τμήματος Μοριακής Βιολογίας και
Γενετικής και άλλων Τμημάτων Της Σχολής Επιστημών
Υγείας του ΔΠΘ, που επιτελείται από το διδακτικό και
ερευνητικό προσωπικό και είναι θεωρητική και πρακτική,
σύμφωνα με το πρόγραμμα σπουδών.
β) Την πρακτική εργαστηριακή και θεωρητική εκπαίδευση πτυχιακών, μεταπτυχιακών φοιτητών, ιατρών ή
άλλων επιστημόνων στο πλαίσιο της εκπόνησης διδακτορικών διατριβών ή άλλων επιστημονικών εργασιών.
Η πρακτική αποσκοπεί στην απόκτηση γνώσεων στην
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1073/15.02.2024
επιστήμη της Γενετικής και σε αντίστοιχες βιολογικές και
μοριακές τεχνικές. Η θεωρητική εκπαίδευση περιλαμβάνει πρακτικά και θεωρητικά μαθήματα, διαλέξεις από τα
μέλη ΔΕΠ και προσκεκλημένους ομιλητές, συζητήσεις,
παρουσιάσεις περιστατικών, βιβλιογραφική ενημέρωση,
εκπαιδευτικά συνέδρια, στρογγυλές τράπεζες, σεμινάρια
και επιστημονικές εκδηλώσεις.
γ) Την εκπαίδευση βιολόγων, γενετιστών, βιοεπιστημόνων, τεχνολόγων ιατρικών και μοριακών εργαστηρίων
και παρασκευαστών/στριών του Νοσοκομείου και άλλων
ιδρυμάτων.
3. Το ερευνητικό έργο περιλαμβάνει τη διενέργεια κλινικοεργαστηριακών και πειραματικών μελετών και την
ανακοίνωση, παρουσίαση ή και δημοσίευση των αποτελεσμάτων αυτών, από τα μέλη ΔΕΠ του Εργαστηρίου αυ-
τοτελώς ή σε συνεργασία με άλλα μέλη ΔΕΠ ή ερευνητές
καθώς και πρωτότυπων μεταπτυχιακών διπλωματικών
και διδακτορικών διατριβών. Τα πορίσματα των ερευνών
καθώς και σημειώσεις σχετικές με τα αντικείμενα των
ερευνών, εκδίδει το Εργαστήριο εφόσον κριθεί χρήσιμο.
Στις εκδόσεις του Εργαστηρίου αναφέρονται πάντα ο
Διευθυντής του Εργαστηρίου, ο Επιστημονικός υπεύθυνος της έρευνας, οι συγγραφείς ή μεταφραστές και τα
μέλη ΔΕΠ, καθώς και κάθε άλλος συνεργάτης που πήρε
μέρος σε οποιαδήποτε φάση του ερευνητικού προγράμματος, με ειδική μνεία της εργασίας που προσέφεραν.
Εάν υπάρξουν έσοδα από την πώληση εκδόσεων του
Εργαστηρίου, αυτά ανήκουν στο Εργαστήριο.
4. Το επιστημονικό έργο περιλαμβάνει την προ- και μεταγεννητική διάγνωση, τη μοριακή διερεύνηση περιστατικών,
που αφορούν το γνωστικό αντικείμενο του Εργαστηρίου
Γενετικής, και θεραπεύονται στις κλινικές του Πανεπιστημιακού Γενικού Νοσοκομείου Αλεξανδρούπολης.
5. Για την επιτέλεση του παραπάνω έργου μπορεί να
χρησιμοποιούνται ψηφιακά μέσα και από απόσταση τεχνικές με βάση τις εκάστοτε ισχύουσες διατάξεις.
6. Κάθε άλλη δραστηριότητα συμβατή με την συνήθη
πρακτική και τις κείμενες διατάξεις.
Άρθρο 3
Διοίκηση - Αρμοδιότητες
Διευθυντή του Εργαστηρίου
1. Το Πανεπιστημιακό Εργαστήριο Γενετικής διευθύνεται από μέλος του Διδακτικού Ερευνητικού Προσω-
πικού (Δ.Ε.Π.) πλήρους απασχόλησης της βαθμίδας του
Καθηγητή ή Αναπληρωτή Καθηγητή, με την επιφύλαξη
της παρ. 8 του άρθρου 48 του ν. 4957/2022. Η θητεία του
Διευθυντή είναι τριετής.
2. Η επανεκλογή του ίδιου προσώπου στο αξίωμα του
Διευθυντή πανεπιστημιακού εργαστηρίου επιτρέπεται
χωρίς περιορισμό θητειών.
3. Δικαίωμα υποβολής υποψηφιότητας για το αξίωμα
του Διευθυντή έχουν μέλη Δ.Ε.Π. που έχουν τοποθετηθεί και υπηρετούν στο πανεπιστημιακό εργαστήριο και
έχουν ίδιο ή συναφές γνωστικό αντικείμενο με αυτό του
εργαστηρίου.
4. Ο Διευθυντής αναπληρώνεται σε περίπτωση απουσίας ή κωλύματος σύμφωνα με τις διατάξεις του άρθρου 48.
5. Ο Διευθυντής έχει τις ακόλουθες αρμοδιότητες:
α) Προΐσταται και εποπτεύει τη λειτουργία του εργαστηρίου.
β) Καταρτίζει και εισηγείται στη Γενική Συνέλευση του
Τομέα ή και του Τμήματος πρόγραμμα λειτουργίας του
Εργαστηρίου και φροντίζει για την τήρησή του.
γ) Συντονίζει το διδακτικό και ερευνητικό έργο των
μελών του Εργαστηρίου.
δ) Μεριμνά για την οικονομική διαχείριση των πάσης
φύσεως εσόδων του Εργαστηρίου Γενετικής.
ε) Υπογράφει κάθε εισερχόμενο και εξερχόμενο έγγραφο.
στ) Μεριμνά για την εφαρμογή του Πρότυπου Εσωτερικού Κανονισμού Λειτουργίας των πανεπιστημιακών
εργαστηρίων, του Εσωτερικού Κανονισμού Λειτουργίας
του εργαστηρίου, του εσωτερικού κανονισμού του Ιδρύματος και των αποφάσεων των οργάνων του, καθώς και
για την τήρηση της νομοθεσίας.
ζ) Έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (Ε.Λ.Κ.Ε.), ο οποίος διαχειρίζεται τους ίδιους
πόρους του πανεπιστημιακού εργαστηρίου.
η) Εισηγείται προς τον Πρύτανη την τοποθέτηση ή διάθεση διοικητικού προσωπικού του Ιδρύματος για την
υποστήριξή του πανεπιστημιακού εργαστηρίου.
θ) Εισηγείται προς την Επιτροπή Ερευνών του Ε.Λ.Κ.Ε.
την πρόσληψη έκτακτου ερευνητικού, επιστημονικού
και λοιπού προσωπικού για τις ανάγκες του πανεπιστημιακού εργαστηρίου.
ι) Υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους.
ια) Ο Διευθυντής συντονίζει κάθε εργασία η οποία γίνεται στο πλαίσιο ερευνητικού προγράμματος ή άλλου
έργου που έχει αποφασισθεί και καθορίζει την προτεραιότητα στη χρησιμοποίηση αναλωσίμων, οργάνων
και χώρων, σε περίπτωση που δεν υπάρχει άλλη σχετική
απόφαση.
Επίσης:
ιβ) Έχει την ευθύνη για την προστασία των οργάνων
και των εγκαταστάσεων από βλάβες, την ασφαλή παραμονή του προσωπικού, των φοιτητών και επισκεπτών και
γενικά την ευθύνη για την απρόσκοπτη λειτουργία του
Εργαστηρίου και
ιγ) Ασκεί κάθε άλλη αρμοδιότητα που ορίζεται στον
εσωτερικό κανονισμό του Ιδρύματος \ και στον Εσωτερικό Κανονισμό λειτουργίας του πανεπιστημιακού
Εργαστηρίου.
Άρθρο 4
Εγκατάσταση - Λειτουργία
1) Το Εργαστήριο Γενετικής έχει εγκατασταθεί και
λειτουργεί στο ΠΓΝΑ σύμφωνα με την υπό στοιχεία
Υ4Α/29261/03/03/2003 (Β’750) απόφαση περί Εγκατάστασης και λειτουργίας κλινικών, ειδικών μονάδων
και εργαστηρίων του ΔΠΘ, στο Πανεπιστημιακό Γενικό
Νοσοκομείο Αλεξανδρούπολης (ΠΓΝΑ).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1073/15.02.2024
2) Λειτουργεί καθ’ όλη τη διάρκεια του χρόνου σύμφωνα με τον κανονισμό του Δημοκριτείου Πανεπιστημίου
Θράκης και σε χώρους που έχουν παραχωρηθεί για την
εγκατάστασή του. Η απαραίτητη υλικοτεχνική υποδομή
(αίθουσες διδασκαλίας, βιβλιοθήκες) διατίθεται από την
υπάρχουσα υποδομή του Τμήματος Ιατρικής του ΔΠΘ.
Στο χώρο εγκατάστασης τοποθετείται πινακίδα με τον
τίτλο του Εργαστηρίου και τα στοιχεία του Διευθυντή.
Στο Εργαστήριο μπορεί να εγκαθίσταται επιστημονικός
εξοπλισμός του Ανώτατου Εκπαιδευτικού Ιδρύματος
(Α.Ε.Ι.) ή του Ειδικού Λογαριασμού Κονδυλίων Έρευνας
(Ε.Λ.Κ.Ε.) του Α.Ε.Ι., κατόπιν απόφασης της Συγκλήτου
του Α.Ε.Ι. ή της Επιτροπής Ερευνών του Ε.Λ.Κ.Ε. και μετά
σύναψη προγραμματικής συμφωνίας με τον νόμιμο εκπρόσωπο του νοσοκομείου, με την οποία καθορίζονται
οι ειδικότεροι όροι και προϋποθέσεις της χρήσης του
εξοπλισμού και οι υποχρεώσεις και τα δικαιώματα των
συμβαλλόμενων μερών.
Η διαχείριση των εσόδων που προκύπτουν από τη
χρήση του παραπάνω εξοπλισμού μέσω του Ε.Λ.Κ.Ε. του
Α.Ε.Ι, σε διακριτό πρόγραμμα με Επιστημονικό Υπεύθυνο
το Διευθυντή του Εργαστηρίου.
3) Ο Διευθυντής του Εργαστηρίου έχει την ευθύνη
για την εν γένει λειτουργία του Εργαστηρίου, τη χρησιμοποίηση οργάνων και υλικών και την παραμονή των
εργαζομένων στους χώρους που πραγματοποιούνται
πειραματικές μελέτες. Ο Διευθυντής ενημερώνεται και
εγκρίνει τη διενέργεια κάθε ερευνητικής πειραματικής
εργασίας πριν από τη διεξαγωγή της και καθορίζει την
προτεραιότητα χρήσης οργάνων και χώρων όταν δεν
υπάρχει σχετική απόφαση.
4) Η χρησιμοποίηση ειδικών οργάνων επιτρέπεται στο
προσωπικό του Εργαστηρίου ή σε ερευνητές που έχουν
ειδική επί των οργάνων αυτών εκπαίδευση. Κινητά όργανα και σκεύη, τα οποία παραδίδονται για τη διεξαγω-
γή ερευνητικής πειραματικής εργασίας, επιστρέφονται
μετά τη χρησιμοποίησή τους στην κατάσταση που έχουν
παραδοθεί.
5) Με εισήγηση του Διευθυντή στα αρμόδια όργανα
της Σχολής είναι δυνατή η πρόσληψη διακεκριμένων
επιστημόνων σε τομείς σχετικούς με τις διδακτικές,
ερευνητικές και διαγνωστικές δραστηριότητες του Εργαστηρίου, σύμφωνα με τις διατάξεις του άρθρου 18
του ν.1268/1982.
6) Η διευθέτηση οποιουδήποτε προβλήματος προκύψει ως προς τη λειτουργία του Εργαστηρίου επιλύεται
με γνώμονα τις διατάξεις του νόμου 4957 (Α’141/2022).
Άρθρο 5
Πόροι -Οικονομική διαχείριση πόρων
Τα έσοδα του Εργαστηρίου προέρχονται αποκλειστικά
από ίδιους πόρους και δεν βαρύνουν τον προϋπολογισμό του ιδρύματος, σύμφωνα 49 και 52 του ν. 4957/2022
(Α’ 141) και συγκεκριμένα προέρχονται από:
α) Την παροχή εξειδικευμένων υπηρεσιών με τους
όρους και τις προϋποθέσεις των άρθρων 51 και 52 και
53 του νόμου 4957/2022 (Α’141).
β) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
γ) Τις πιστώσεις που διατίθενται από το Τμήμα Ιατρικής
σύμφωνα με τον Εσωτερικό Κανονισμό Λειτουργίας του
ΔΠΘ και τις πιστώσεις του Τακτικού Προϋπολογισμού
του ΠΓΝΑ όπου είναι εγκατεστημένο το Εργαστήριο.
δ) Τις δωρεές, κληροδοτήματα και χρηματοδοτήσεις
από δημόσιες ή ιδιωτικές επιχειρήσεις, οργανισμούς,
νομικά ή φυσικά πρόσωπα, σύμφωνα με τους όρους διαχείρισης των άρθρων 52 και 53 του ν. 4957/2022.
ε) Τα έσοδα από την παραχώρηση πνευματικών δικαιωμάτων εκδόσεων του Εργαστηρίου. Για την έκδοση
ή δημοσίευση συγγραφικού έργου το οποίο προέρχεται από ερευνητική δραστηριότητα του Εργαστηρίου
απαιτείται η σύμφωνη γνώμη του Διευθυντή του Εργαστηρίου.
στ) Οποιαδήποτε άλλη πηγή χρηματοδότησης εφόσον
προβλέπεται από τις εκάστοτε ισχύουσες διατάξεις και
τηρούνται οι απαραίτητες προϋποθέσεις.
Η οικονομική διαχείριση των πόρων που προέρχονται
από την παροχή υπηρεσιών μέσω του Εργαστηρίου
πραγματοποιείται αποκλειστικά μέσω του Ειδικού Λογαριασμού Κονδυλίων Έρευνας.
Τα έσοδα από την παροχή υπηρεσιών μέσω του Εργαστηρίου εισπράττονται από τον Ε.Λ.Κ.Ε. του Ιδρύματος
και εγγράφονται στον προϋπολογισμό έργου/προγράμματος του Εργαστηρίου και στον προϋπολογισμό του
Ε.Λ.Κ.Ε.
Με απόφαση του Συμβουλίου Διοίκησης, κατόπιν εισήγησης της Επιτροπής Ερευνών του Ε.Λ.Κ.Ε., καθορίζεται
το ποσοστό παρακράτησης επί των εσόδων που προέρχονται από την παροχή υπηρεσιών των πανεπιστημι-
ακών εργαστηρίων του Ιδρύματος υπέρ του ΕΛΚΕ του
Α.Ε.Ι. (άρθρο 237 παρ. 4 ν. 4957/2022) και το ποσοστό
που διατίθεται για τη δημιουργία έργου για την κάλυψη
ερευνητικών, αναπτυξιακών και λειτουργικών αναγκών
του εργαστηρίου, στο οποίο ορίζεται ως Επιστημονικά
Υπεύθυνος ο Διευθυντής του Εργαστηρίου.
Με απόφαση του Συμβουλίου Διοίκησης, κατόπιν εισήγησης του Διευθυντή του εργαστηρίου, είναι δυνατή
η ανάθεση της οικονομικής διαχείρισης των πόρων που
προέρχονται από την παροχή υπηρεσιών του πανεπιστημιακού εργαστηρίου στην Εταιρεία Αξιοποίησης και
Διαχείρισης της Περιουσίας του Α.Ε.Ι. Με όμοια απόφαση
καθορίζεται το ποσοστό παρακράτησης επί των πόρων
του, το οποίο παρακρατείται υπέρ της Εταιρείας.
Οι πόροι που προέρχονται από την παροχή υπηρεσιών
μέσω του Εργαστηρίου αποτελούν ιδιωτικούς πόρους
του Ιδρύματος. Ενδεικτικά δύνανται να καλύπτουν δαπάνες για αμοιβές πρόσθετου ερευνητικού, επιστημονι-
κού, διοικητικού, τεχνικού και λοιπού προσωπικού του
πανεπιστημιακού εργαστηρίου, πρόσθετες αμοιβές των
μελών του μόνιμου προσωπικού του Εργαστηρίου, μελών Διδακτικού Ερευνητικού Προσωπικού (Δ.Ε.Π.), Ερ-
γαστηριακού Διδακτικού Προσωπικού (Ε.ΔΙ.Π.), Ειδικού
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1073/15.02.2024
Τεχνικού Εργαστηριακού Προσωπικού (Ε.Τ.Ε.Π.), Ειδικού
Εκπαιδευτικού Προσωπικού (Ε.Ε.Π.) και διοικητικού προσωπικού, δαπάνες μετακινήσεων, δημοσιεύσεων, ορ-
γάνωσης συνεδρίων, καθώς και δημόσιων συμβάσεων
για την προμήθεια αναγκαίων ειδών για την ορθή και
εύρυθμη λειτουργία των πανεπιστημιακών εργαστηρίων
και των δραστηριοτήτων τους.
Άρθρο 6
Προσωπικό
1. Η τοποθέτηση των μελών Διδακτικού Ερευνητικού
Προσωπικού (Δ.Ε.Π), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) στο Εργαστήριο Γενετικής πραγματο-
ποιείται, σύμφωνα με τις διατάξεις του άρθρου 50 του
ν. 4957/2022.
2. Οι πράξεις τοποθέτησης στο εργαστήριο κοινοποιούνται με την επιμέλεια του αρμόδιου οργάνου για την
έκδοση της πράξης προς το Διοικητικό Συμβούλιο του
Πανεπιστημιακού Γενικού Νοσοκομείου Αλεξανδρούπολης.
3. Η τοποθέτηση εγκρίνεται από το Διοικητικό Συμβούλιο του νοσοκομείου, έπειτα από εισήγηση του επι-
στημονικού συμβουλίου με κριτήριο τη συνάφεια της
ειδικότητας του τοποθετούμενου με το αντικείμενο του
εργαστηρίου και τη λειτουργία του νοσοκομείου.
4. Στο Εργαστήριο δύναται να τοποθετηθεί διοικητικό
προσωπικό του Α.Ε.Ι. καθώς και να απασχολούνται:
α) Επισκέπτες καθηγητές ή επισκέπτες ερευνητές.
β) Ερευνητές επί συμβάσει.
γ) Επιστημονικοί συνεργάτες του άρθρου 58 του
ν. 4957/2022. Επιστημονικοί συνεργάτες ερευνητικών
έργων και κατηγορίες προσωπικού, εφόσον προβλέπεται
σύμφωνα με τις κείμενες διατάξεις, δύνανται να συμμετέχουν στο πρόγραμμα εφημεριών του νοσοκομείου
αντίστοιχης κατηγορίας προσωπικού, μετά από σύμφωνη γνώμη του Διοικητικού Συμβουλίου (Δ.Σ.) και θετική
εισήγηση του επιστημονικού συμβουλίου του νοσοκομείου στο οποίο είναι εγκατεστημένο το Εργαστήριο.
δ) Πρόσθετο ερευνητικό, επιστημονικό, διοικητικό,
τεχνικό ιατρικό, νοσηλευτικό και λοιπό προσωπικό με
σύμβαση έργου ή εργασίας ορισμένου χρόνου για την
εκτέλεση έργων/προγραμμάτων, που εκπονεί το Πανεπιστημιακό Εργαστήριο μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.). Η διεξαγωγή κλινικο- εργαστηριακού έργου από το έκτακτο προσωπικό της παρ. 1
πραγματοποιείται υπό την εποπτεία και τις υποδείξεις
του Διευθυντή του Πανεπιστημιακού Εργαστηρίου και
του Επιστημονικού Υπευθύνου του έργου/προγράμματος, στο οποίο απασχολείται το προσωπικό.
ε) Προσωπικό του Α.Ε.Ι. για την εκτέλεση πρόσθετου
έργου επ’ αμοιβή.
στ) Προσωπικό που προβλέπεται από ειδικές νομοθετικές διατάξεις, όπως υποψήφιοι διδάκτορες ή μετα-
πτυχιακοί υπότροφοι του Τομέα, εφόσον έχουν ανάλογη
επιστημονική ειδίκευση, και αφού υποβάλλουν σχετική
αίτηση και εγκριθεί αυτή από τον Διευθυντή του Εργαστηρίου και το Επιστημονικό Συμβούλιο, ειδικοί επιστή-
μονες με εξειδικευμένη εμπειρία στη Βιολογική Έρευνα,
μπορούν ύστερα από αίτησή τους που εγκρίνεται από
τον Διευθυντή, παράλληλα με τα διδακτικά τους καθήκοντα, να είναι μέλη του επιστημονικού προσωπικού
του Εργαστηρίου και να συμμετέχουν στα ερευνητικά
του προγράμματα και τέλος μεταπτυχιακοί φοιτητές, οι
οποίοι εκπονούν μεταπτυχιακή εργασία ή διδακτορική
διατριβή σε θέματα σχετικά με τα ερευνητικά αντικείμενα ή προγράμματα του Εργαστηρίου. Τα μέλη αυτά
ονομάζονται βοηθοί ερευνητές.
5. Η μισθοδοσία του προσωπικού της ως άνω παραγράφου δεν βαρύνει τον προϋπολογισμό του Ιδρύματος
και καλύπτεται αποκλειστικά από πόρους του Πανεπιστημιακού Εργαστηρίου, η διαχείριση των οποίων πραγ-
ματοποιείται μέσω του Ε.Λ.Κ.Ε.
6. Με επιμέλεια της Μονάδας Οικονομικής και Διοικητικής Υποστήριξης του Ε.Λ.Κ.Ε. κοινοποιείται περίληψη
της σύμβασης του έκτακτου προσωπικού της περ. (γ)
της παρ. 4 στο Διοικητικό Συμβούλιο του Πανεπιστημιακού Γενικού Νοσοκομείου Αλεξανδρούπολης, εντός
αποκλειστικής προθεσμίας τριάντα (30) ημερών από την
ημερομηνία έναρξης της απασχόλησης του προσωπικού.
Στο Εργαστήριο δύναται επίσης να τοποθετείται προσωπικό από το Νοσοκομείο, όπως ειδικοί και ειδικευό-
μενοι ιατροί του Ε.Σ.Υ και επικουρικοί ιατροί, σύμφωνα
με τις ισχύουσες διατάξεις.
Το λοιπό προσωπικό μπορεί να περιλαμβάνει μέλη και
άλλων κατηγοριών λειτουργών υγείας (όπως βιολόγοι,
βιοεπιστήμονες και τεχνολόγοι- παρασκευαστές/στριες)
που μπορεί να διατίθενται σύμφωνα με την διαθεσιμότητα και τις εκάστοτε ανάγκες του Εργαστηρίου.
7. Το πάσης φύσεως προσωπικό του Ιδρύματος που
υπηρετεί στο Εργαστήριο Γενετικής, σε ό,τι αφορά στην
υπηρεσία του στο Νοσοκομείο, θεωρείται ότι βρίσκεται
σε οργανική σχέση με αυτό και υπάγεται στη δικαιοδοσία
και στον ιεραρχικό έλεγχο των αρμόδιων οργάνων του
νοσοκομείου, όπως το λοιπό προσωπικό της ιατρικής
υπηρεσίας.
Όλο το προσωπικό του Εργαστηρίου είναι υποχρεωμένο να δείχνει τη μεγαλύτερη δυνατή επιμέλεια κατά
την εκτέλεση της υπηρεσίας του, να αφιερώνει σ’ αυτή
ανεπιφύλακτα τις γνώσεις και την εμπειρία του εφαρμόζοντας τους κανόνες της τέχνης και της επιστήμης και να
τηρεί τον Κώδικα Δεοντολογίας και Καλής Πρακτικής και
τον Κώδικα Ηθικής και Δεοντολογίας Ερευνών του ΔΠΘ.
Η ευθύνη για τη μη τήρηση των υποχρεώσεων των
απασχολουμένων σε κάθε έργο παροχής υπηρεσιών
ανήκει στον Επιστημονικά Υπεύθυνο του Έργου, ο οποίος αναλαμβάνει τη σύνθεση της Ομάδας Εργασίας και
την κατανομή του έργου στα μέλη της ομάδας.
Ο Διευθυντής του Εργαστηρίου σε συνεργασία με
τον Επιστημονικά Υπεύθυνο του Έργου συντονίζει την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1073/15.02.2024
απρόσκοπτη εκτέλεση του έργου παροχής υπηρεσιών
και εξασφαλίζει ότι η παροχή υπηρεσιών εκ μέρους των
μελών του Εργαστηρίου δεν γίνεται σε βάρος του κύριου
έργου τους, που είναι το εκπαιδευτικό και το ερευνητικό
έργο στο πλαίσιο λειτουργίας του Ιδρύματος υπό την
έννοια ότι παρέχεται εκτός των ωρών εργασίας κάθε
μέλους του προσωπικού στο ίδρυμα.
Άρθρο 7
Προστασία Διανοητικής Ιδιοκτησίας
1. Υπό την επιφύλαξη διαφορετικής ρύθμισης στον
νόμο, σχετικά με το περιουσιακό δικαίωμα επί προϊόντων
της διανοίας, το αποτέλεσμα των προγραμμάτων και
των έργων, που εκπονούνται στο Εργαστήριο Γενετικής
αποτελεί διανοητική ιδιοκτησία του προσωπικού, του
συνεργάτη ή της ομάδας των συνεργατών που το παρήγαγαν. Σε ειδικές περιπτώσεις παροχής υπηρεσιών
προς τρίτους ή έρευνας, είναι δυνατόν η ρύθμιση της
ιδιοκτησίας επί προϊόντων της διανοίας να αποτελέσει
αντικείμενο διαπραγμάτευσης, μεταξύ του αναθέτοντα
και του επιστημονικού υπεύθυνου του έργου. Η ειδική
αυτή συμφωνία εγκρίνεται από την Επιτροπή Ερευνών
ύστερα από εισήγηση του Επιστημονικά Υπευθύνου.
2. Τα δικαιώματα του προσωπικού του Πανεπιστημιακού Εργαστηρίου επί προϊόντων της διανοίας, εφ’
όσον η απονομή τους διέπεται από το τυπικό σύστημα
(λ.χ. δίπλωμα ευρεσιτεχνίας) κατοχυρώνονται στον Ο.Β.Ι.,
ή σε Διεθνείς Οργανισμούς, με έξοδα του Πανεπιστημιακού Εργαστηρίου, μετά από έγκριση της Επιτροπής
Ερευνών. Το ίδιο ισχύει και στην περίπτωση που το προϊόν της διανοίας είναι αποτέλεσμα διεθνούς συνεργασίας.
3. Σε περίπτωση διαφορετικής ρύθμισης από κανονισμούς ή πρακτικές της Ευρωπαϊκής Ένωσης ή άλλων
Διεθνών Οργανισμών, στο πλαίσιο των οποίων το Εργαστήριο αναλαμβάνει την εκτέλεση προγραμμάτων,
χωρίς τη δυνατότητα διαπραγμάτευσης του ζητήματος
της ιδιοκτησίας επί του προϊόντος της διανοίας, δεν ακολουθείται η παραπάνω διαδικασία, αλλά ενημερώνεται
η Επιτροπή Ερευνών, η οποία μπορεί να αρνηθεί την
υπογραφή τέτοιας σύμβασης.
4. Σε περίπτωση κατάρτισης σύμβασης παροχής υπηρεσιών με συμβαλλόμενο μέρος το Πανεπιστημιακό Ερ-
γαστήριο, σε ειδικό άρθρο αυτής θα ρυθμίζεται η ιδιοκτησία επί του προϊόντος διανοίας που είναι αποτέλεσμα
της παρεχόμενης υπηρεσίας. Στην περίπτωση που το
Ίδρυμα είναι δικαιούχος προϊόντος διανοίας και η απονομή του δικαιώματος βαίνει κατά το τυπικό σύστημα, το
προϊόν της διάνοιας θα αξιολογείται από την Επιτροπή
Μεταφοράς Τεχνολογίας και Νεοφυούς Επιχειρηματικότητας (άρθρ. 222 ν. 4957/2022, όπως ισχύει), η οποία,
αφού αξιολογεί τη σημασία και τη δυνατότητα βιομηχανικής εφαρμογής τους, εισηγείται ή όχι την κατοχύρωσή
τους με Δίπλωμα Ευρεσιτεχνίας (Δ.Ε.) ή Πιστοποιητικό
Υποδείγματος Χρησιμότητας (Π.Υ.Χ.).
Άρθρο 8
Επεξεργασίας Δεδομένων Προσωπικού
Χαρακτήρα
Το Εργαστήριο επεξεργάζεται δεδομένα προσωπικού
χαρακτήρα των φοιτητών, των φοιτητριών και των εργαζομένων του τηρώντας τα εξής:
α) Συλλέγει αρχικά και επεξεργάζεται στη συνέχεια
μόνο τα κατάλληλα, αναγκαία και επαρκή προσωπικά
δεδομένα για τους σκοπούς της εκπαίδευσης έχοντας
ως νομική βάση την εκπλήρωση καθήκοντος που εκτελείται προς το δημόσιο συμφέρον και επιπλέον για τους
εργαζόμενους την εκτέλεση σύμβασης.
β) Διατηρεί τα δεδομένα προσωπικού χαρακτήρα των
φοιτητών και φοιτητριών για διάστημα έξι (6) μηνών
από την λήξη του εργαστηριακού μαθήματος και δεν
τα διαβιβάζει σε τρίτους. Εντούτοις, είναι δυνατόν να τα
διατηρήσει και για μεγαλύτερο χρονικό διάστημα εάν η
επεξεργασία των δεδομένων αυτών είναι απαραίτητη (ϊ)
είτε για την τήρηση νομικής υποχρέωσης που επιβάλλει
την επεξεργασία βάσει διάταξης νόμου (ιδίως στο πλαίσιο των υποχρεώσεών του ως δικαιούχου υλοποίησης
συγχρηματοδοτούμενων προγραμμάτων ΕΣΠΑ κ.λ.π), ιι)
είτε για τη θεμελίωση, άσκηση ή υποστήριξη νομικών
αξιώσεων.
γ) Λαμβάνει τα κατάλληλα τεχνικά και οργανωτικά
μέτρα ούτως ώστε τα δεδομένα προσωπικού χαρακτήρα να υποβάλλονται σε επεξεργασία κατά τρόπο που
εγγυάται την ενδεδειγμένη ασφάλεια των δεδομένων
προσωπικού χαρακτήρα, μεταξύ άλλων την προστασία
τους από μη εξουσιοδοτημένη ή παράνομη επεξεργασία
και τυχαία απώλεια, καταστροφή ή φθορά. Επιπλέον τα
Εργαστήρια επανεξετάζουν περιοδικά την επάρκεια και
την αποτελεσματικότητα των μέτρων αυτών.
Οι φοιτητές, οι φοιτήτριες και οι εργαζόμενοι στα Εργαστήρια οφείλουν να τηρούν τις πολιτικές ασφάλειας,
αποδεκτής χρήσης, καθώς και της προστασίας της ιδιωτικότητας και προσωπικών δεδομένων του ΔΠΘ.
Οι εργαζόμενοι στο Εργαστήριο που έχουν συμβάσεις
ορισμένου χρόνου ή άλλοι συνεργάτες που απασχολούνται στα Εργαστήριο δεσμεύονται γραπτά με ρήτρες
εμπιστευτικότητας τις οποίες ελέγχει ο επιστημονικά
υπεύθυνος.
Απαγορεύεται στους χρήστες των πληροφορικών υποδομών του Εργαστηρίου να χρησιμοποιούν τις υποδομές
για την προσωρινή ή μεγαλύτερης διάρκειας αποθήκευση ή διακίνησης περιεχομένου που δεν είναι συμβατό
με την λειτουργία των Εργαστηρίων.
Άρθρο 9
Διαδικασίες και όροι ασφάλειας
της εργασίας και της υγιεινής των εργαζομένων
Οι διαδικασίες και οι όροι ασφάλειας της εργασίας και
της υγιεινής των εργαζομένων καθορίζονται σύμφωνα
με τα προβλεπόμενα στο άρθρο 13 του Πρότυπου Εσωτερικού Κανονισμού Λειτουργίας των Πανεπιστημιακών
Εργαστηρίων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1073/15.02.2024
Άρθρο 10
Πολιτική για την Προστασία
Διανοητικής Ιδιοκτησίας
Η Πολιτική του Εργαστηρίου Γενετικής για την Προστασία διανοητικής ιδιοκτησίας καθορίζεται σύμφωνα
με τα προβλεπόμενα στο άρθρο 14 του Πρότυπου Εσωτερικού Κανονισμού Λειτουργίας των Πανεπιστημιακών
Εργαστηρίων.
Άρθρο 11
Γενικές Αρχές Επεξεργασίας
Προσωπικών Δεδομένων
Οι Γενικές Αρχές Προστασίας Προσωπικών Δεδομένων
που εφαρμόζονται στο Εργαστήριο Γενετικής περιγράφονται στο άρθρο 15 του Πρότυπου Εσωτερικού Κανο-
νισμού Λειτουργίας των Πανεπιστημιακών Εργαστηρίων.
Άρθρο 12
Τηρούμενα Βιβλία
Για τις ανάγκες του Εργαστηρίου τηρούνται τα ακόλουθα στοιχεία σε έντυπη ή ηλεκτρονική μορφή:
ν’ Βαθμολόγιο φοιτητών ν’ Βιβλίο πρωτοκόλλου.
ν’ Βιβλίο πρακτικών-αποφάσεων
ν’ Βιβλίο περιουσιακών στοιχείων (πάγιος)
ν’ Αρχείο ερευνητικών προγραμμάτων.
ν’ Αρχείο ερευνητικών δεδομένων.
Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από την
ισχύουσα νομοθεσία ή κρίνεται απαραίτητο.
Άρθρο 13
Τίτλος - Σφραγίδα
Το Εργαστήριο έχει τίτλο «ΕΡΓΑΣΤΗΡΙΟ ΓΕΝΕΤΙΚΗΣ ΤΟΥ
ΤΜΗΜΑΤΟΣ ΙΑΤΡΙΚΗΣ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ» Ο τίτλος αυτός, μαζί με τα στοιχεία
του Διευθυντή του Εργαστηρίου, αναγράφεται σε όλα
τα έντυπα - έγγραφα του Εργαστηρίου καθώς και στις
πινακίδες στις εισόδους και σε όλους τους χώρους του
Εργαστηρίου.
Το Εργαστήριο χρησιμοποιεί για την αλληλογραφία
του στρογγυλή σφραγίδα η οποία αναγράφει στον εξωτερικό κύκλο «ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ -
ΤΜΗΜΑ ΙΑΤΡΙΚΗΣ» και στον εσωτερικό κύκλο «ΕΡΓΑΣΤΗΡΙΟ ΓΕΝΕΤΙΚΗΣ».
Για την ξενόγλωσση αλληλογραφία υπάρχει ανάλογη
σφραγίδα στην αγγλική γλώσσα.
Άρθρο 14
Έναρξη ισχύος
Η ισχύς της παρούσης αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΦΩΤΙΟΣ ΜΑΡΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1073/15.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201073.pdf | Tokens: 31979]